Karl von Sivers (1874–1935)

Karl August Johann Maria von Sievers (6. jaanuar 1874 Tartu – 5. juuli 1935 Haapsalu) oli Venemaa sõjaväelane (polkovnik).

Karl von Sivers astus vabatahtlikuna Venemaa keisririigi sõjaväeteenistusse 26. jaanuaril 1894 Ihukaardiväe Tragunipolku, 1897. aastal ülendati kornetiks.

1906. aastal oli ta auastmelt staabirittmeister. 8. jaanuaril nõudis ta kohalikult politseilt mässajate väljaandmist. Kui politsei eitas mässajate olemasolu, siis palus ta kahtlaste väljaandmist. 9. jaanuari hommikul käskis ta Viljandi lähedale kaevata ühishaud. Tema korraldusel lasid 1905. aasta revolutsioonisündmuste järel karistussalklased Viljandis Vaali oja (praegu Valuoja) kaldal 9. jaanuaril 1906 maha 40 inimest ja 11. jaanuaril 1906 veel 13 inimest. Tapetute seas oli pisisulisid, seaduskuulekaid ja alaealisi. 1936. aastal protesteeris Viljandi linnanõunik Gustav Seen neile ausamba püstitamise vastu, kuna tegemist olnud kaklejate, valevandujate, väikeste sulide ja salaküttidega, kes ei vääri ausammast, mitte revolutsionääridegaHeiki Raudla. Nagu oleks kõik uuesti alanud. Viljandi Muuseumi aastaraamat 2001. Viljandi 2002. Lk. 204.

Esimeses maailmasõjas osales lahingutes Vene-Saksa rindel Ida-Preisimaal. 16. aprillil 1916 suunati ta Vene Kindralstaabi Peavalitsuse käsutusse, 10. augustil 1916 ülendati polkovnikuks. 

Pärast Esimest maailmasõda elas ta Eestis. Algul elas ta Tartus Veski tänaval ja oli A. Le Coqi õllevabriku direktor; sellelt ametikohalt pidi ta aga üliõpilaste protestide tõttu lahkuma. Vastavas üleskutses öeldi, et Gambrinuse õlu pole halvem kui A. Le Coqi oma; boikotiga ühines ka Eesti Karskusliit. Väidetavasti oli tegu A. Le Coqi konkurentide ärivõttegaKas erapooletu õlleboikott? Esmaspäev, 7. detsember 1925, nr. 49, lk. 4. Tema maja trepile kallati punast värvi.  

1930. aastal määrati talle Õisu mõisast 50-hektariline maakoht ("Karu" talu)Karistussalkade juht sai maad. Rahvaleht, 2. detsember 1930, nr. 142, lk. 1. http://dea.digar.ee/page/rahvalehtvabamaa/1930/12/02/1.

Hiljem kolis ta tagakiusamise tõttu Haapsallu, kus ka suri. Haapsalus elades määriti tema korteri ust ja treppi punase värviga. 

Rahvajutu järgi põdenud ta viimastel aastatel vaimuhaigust, näinud kõikjal inimlaipu ja kartnud kättemaksuMihkel Aitsam 1905. aasta revolutsioon ja selle ohvrid Eestis. Tartu, 2011..

Perekond
Karl von Sievers abiellus 25. aprillil 1899 Barbara Steiniga (sünd. 1873), kes oli Michael Steini ja Nadežda Zemirovi tütar. Abielust sündisid:
Viktor (sünd. 1900)
Leo (sünd. 1901)
Helene (sünd. 1902), abiellus Erik Max von Sieversiga
Boris (suri 1905)

Esivanemad

 Viited 

Kategooria:Liivimaa aadlikud
Kategooria:Venemaa keisririigi sõjaväelased
Kategooria:1905. aasta revolutsioon Eestis
Kategooria:Sündinud 1874
Kategooria:Surnud 1935